PATVIRTINTA

Klaipėdos lopšelio-darželio„Žiburėlis“ direktoriaus 2022 m. sausio 24 d.

įsakymu Nr. V-12

PRITARTA

Klaipėdos lopšelio-darželio „Žiburėlis“ Mokyklos tarybos 2022 m. sausio 24 d. protokoliniu nutarimu (protokolas Nr. V3-1)

**KLAIPĖDOS lopšelio-darželio „ŽIBURĖLIS“, KODAS 190436030,**

**2022-ŲJŲ METŲ VEIKLOS PLANAS**

**I. VEIKLOS KONTEKSTAS**

Klaipėdos lopšelio – darželio „Žiburėlis“ 2022 metų veiklos planas parengtas atsižvelgiant į Valstybinę švietimo strategiją, Klaipėdos miesto savivaldybės strateginio planavimo dokumentus, švietimo būklę ir mokyklos bendruomenės poreikius.

 Klaipėdos lopšelis-darželis „Žiburėlis“ (toliau įstaiga) yra savivaldybės biudžetinė ikimokyklinio ugdymo įstaiga, kurios adresas: Reikjaviko g. 8, LT-94249 Klaipėda. Įstaiga įsteigta 1977 m. gruodžio 1 d. Klaipėdos miesto vykdomojo komiteto sprendimu kaip 61 lopšelis-darželis (dokumentų, patvirtinančių įsteigimą, nėra). Klaipėdos vykdomojo komiteto 1994 m. vasario 15 d. potvarkiu Nr. 82, įstaiga pavadinta Klaipėdos lopšeliu-darželiu „Žiburėlis“. Įstaigos savininko teises ir pareigas įgyvendinanti institucija – Klaipėdos miesto savivaldybė.

 Įstaigos veiklos sritis – švietimas. Pagrindinės veiklos rūšys – ikimokyklinio ir priešmokyklinio amžiaus vaikų ugdymas. Įstaigoje vykdoma „Lopšelio – darželio „Žiburėlis“ ikimokyklinio ugdymo programa“, „Bendroji priešmokyklinio ugdymo ir ugdymosi programa“, 4 neformaliojo vaikų švietimo programos: sveikos gyvensenos ugdymo „Auk sveikas, mažyli“ (0,5 etato) ir „Sveikatos abėcėlė“ (0,5 etato), regos korekcijos „Sveikos akys – laimingas vaikas“ (0,5 etato), lietuvių kalbos priešmokykliniame amžiuje programa „Bendravimo įgūdžių formavimas lietuvių kalba“ (0,5 etato).

 Įstaigoje dirba 26 pedagogai (23 etatai). Iš jų - 14 ikimokyklinio ugdymo, – 3 priešmokyklinio ugdymo, 1 - meninio ugdymo, 3 - neformaliojo švietimo mokytojai (1 dirba 1 etatu ir 2 po 0,5 etato), 2 - logopedai (po 0,5 etato), 1 – lietuvių kalbos mokytojas. 8 pedagogai yra įgiję vyresniojo mokytojo, 7 – mokytojo metodininko, 4 – mokytojo kvalifikacinę kategoriją. 2 – be kategorijos (mokosi universitete). 1 - meninio ugdymo mokytojo metodininko, 1 – tiflopedagogo metodininko, 1 – logopedo metodininko ir 1 vyresniojo logopedo kvalifikacinę kategoriją. Direktorius ir direktoriaus pavaduotojas ugdymui atestuoti II vadovo kvalifikacinei kategorijai. 22 pedagogai turi aukštąjį universitetinį išsilavinimą, 1 – aukštesnįjį, 1 dar mokosi. Kolektyvas pasižymi ilgalaike darbo patirtimi: net 16 pedagogų turi daugiau nei 30 metų pedagoginį darbo stažą. Įstaigoje dirba 24 nrepedagoginiai darbuotojai (23,8 etato). Visas įstaigos personalas savo išsilavinimu ir kvalifikacija atitinka užimamas pareigas.

2021 m. rugsėjo 1 d. mokinių registro duomenimis Įstaigoje veikia 10 grupių (8 ikimokyklinio ir 2 priešmokyklinio ugdymo). Įstaigą lanko 153 vaikai (projektinis pajėgumas 182 vaikai), iš jų 35 ugdytiniai – 1,5-3 m., 80 – 3-6 m., 38 – 6-7 m.. (2020 m. – Įstaigą lankė 156 vaikai, 22 etatai buvo skirti pedagoginiams ir 23,3 etato nepedagoginiams darbuotojams). Ataskaitiniais metais 26 šeimoms taikyta 50% mokesčių už vaikų maitinimą lengvata. Švietimo pagalba teikta 30 vaikų, turinčių kalbos ir komunikacijos sutrikimų. Vaiko gerovės komisijoje dėl vaikų poreikių įvertinimo, Klaipėdos pedagoginei psichologinei tarnybai parengtos 3 pažymos. Specialistų pagalba teikta 2 ugdytiniams su dideliais, 1 su vidutiniais specialiaisiais ugdymo(si) poreikiais. 13 vaikų teikta pedagoginė regėjimo korekcijos pagalba.

**II. PAGRINDINIAI ĮSTAIGOS VEIKLOS REZULTATAI**

 Įgyvendinant įstaigos veiklos prioritetus, tikslus, uždavinius, siekiama sudaryti sąlygas visapusiškam vaikų ugdymui ir ugdymui(-si), užtikrinti vaikų socialinį ir psichologinį saugumą, tenkinti prigimtinius, kultūros, taip pat ir etninės, socialinius, pažintinius vaikų poreikius, formuoti jų sveikos ir saugios gyvensenos įgūdžius. Sumaniai ir taupiai naudojant turimus išteklius, Įstaigos veikla modernizuojama, atnaujinami įrenginiai, darbo ir ugdymo priemonės, baldai, vykdomi patalpų remonto darbai. Įstaigos veikla planingai ir nuosekliai vertinama ir analizuojama.

 Siekiant užtikrinti kokybišką ugdymą, Įstaigoje įgyvendinama ugdymo programų įvairovė, sudaromos sąlygos švietimo paslaugų prieinamumui, sveikos ir saugios vaiko ugdymo(-si) aplinkos kūrimui.

2021 m. buvo numatyti veiklos plano tikslai ir uždaviniai:

Tikslas - užtikrinti kokybišką ikimokyklinį ir priešmokyklinį ugdymą.

1.1. Uždaviniai:

1.1.1. Organizuoti veiklas ir renginius, skatinančius vaiko kūrybingumo ir saviraiškos ugdymą(si).

1.1.2. Organizuoti veiklas ir renginius, ugdančius vaiko sveikos gyvensenos suvokimą, sveikatos stiprinimą.

1.1.3. Gerinti ugdomąją aplinką.

 Įstaigos bendruomenė 2021 m. išsikėlė šias prioritetinės veiklos kryptis: 1) profesinis pedagogų skaitmeninio raštingumo tobulinimas, naudojant informacines technologijas ir jas integruojant į ugdymo procesą, taikant virtualias ir nuotoliniam ugdymui skirtas platformas, 2) mokinių pasiekimų ir veiksmingos švietimo pagalbos įvairių gebėjimų vaikams teikimo gerinimas, taikant vaiko pažangos matavimo sistemą, ir siekė strateginio tikslo – užtikrinti kokybišką ugdymo proceso organizavimą.

Siekiant įgyvendinti numatytą tikslą – užtikrinti kokybišką ikimokyklinį ir priešmokyklinį ugdymą - įstaigoje vykdyti renginiai, ugdantys vaikų kompetencijas, tenkinantys jų kūrybiškumo, pažinimo ir saviraiškos poreikius, ugdantys sveiką gyvenseną.

Bendri renginiai tarp grupių, su tėvais, su socialiniais partneriais negalėjo būti vykdomi, todėl kiekviena grupė, be tėvų, organizavo tradicines ir netradicines šventes, paminėjo svarbias Valstybės šventes. Nufilmuotais renginiais pasidalinta su tėvais grupių naudojamose informacinėse platformose. Plačiau pateikiama informacija lentelėje 1.6.

Vykdyta žalingų įpročių prevencijos programa, atliktas vaiko daromos pažangos vertinimas grupėse. Nuolat vykdyta korekcinė pagalba vaikams, turintiems kalbėjimo ir regėjimo sutrikimų.

 Įstaigos pedagogai per 2021 metus organizavo 3 tėvų ir vaikų darbelių parodėles pagal metų laikus.

 Vienoje grupėje taikoma socialinio-emocinio ugdymo programa „Kimochi“, kuri padeda vaikams ugdyti emocinį intelektą, skatina pozityvų elgesį.

Internetinė sistema „Mūsų darželis“ sėkmingai taikoma ugdymo procese, ja naudojasi visos grupės.

 Pravesti 3 metodiniai seminarai, 3 metodinės tarybos posėdžiai, 4 mokytojų tarybos posėdžiai.

 Siekiant įgyvendinti trečiąjį uždavinį – gerinti ugdomąją aplinką - vykdytos tokios priemonės: sveikos ir saugios aplinkos funkcionavimo užtikrinimas ir aplinkos atnaujinimas, aprūpinimas estetiškomis, ugdymąsi skatinančiomis priemonėmis. 2021 metais Įstaigai skirta 3900 Eur MK lėšų prekių ir paslaugų įsigijimui. Už šiuos pinigus įsigyta baldų (644 Eur), žaislų, ugdymo priemonių, sporto inventoriaus, kanceliarinių prekių (1160 Eur). Už 2000 Eur. MK lėšų įsigyta interaktyvi lenta į priešmokyklinę „Voveraičių“ grupę. Siekiant pagerinti materialinę bazę, įstaigos išlaikymui skirtos lėšos naudojamos racionaliai ir taupiai, sprendimai derinami su Įstaigos savivaldos institucijomis, bendruomene.

 Stiprinama Įstaigos vertinimo ir įsivertinimo (audito) sistema, kuri padeda iškelti įstaigos bendrosios būklės gerinimo uždavinius ir strateginių siekių įgyvendinimo sėkmę. Įstaigoje vertinimas ir įsivertinimas vykdomas taikant ,,Ikimokyklinio ugdymo mokyklos vidaus audito metodiką“ (Žin.,2005,Nr.94-3522). 2020-2021 m. m. atliktas 1 srities ,,IUM kultūra“, 1.3 temos „IUM partnerystė ir viešieji ryšiai“ pagalbinio rodiklio 1.3.2. „Bendravimas ir bendradarbiavimas su socialiniais partneriais“ „giluminis“ auditas. Vertinimo rekomendacijos: 1. Lankyti seminarus, skirtus ugdyti bendravimo ir bendradarbiavimo gebėjimus su socialiniais partneriais. 2. Parengti virtualius renginius sporto ir menine tematika su socialiniais partneriais. 3. Planuojant bendradarbiavimo renginius, numatyti įstaigos viziją – kokiu tikslu bendradarbiausime, ko sieksime? 4. Skatinti mokytojus būti atviriems pokyčiams, tobulinti savo profesines, specialiąsias ir bendrakultūrines kompetencijas. „Giluminio“ audito rezultatai aptarti 2021-05-27 mokytojų tarybos posėdyje, numatytas tolesnis jų panaudojimas, rengiant strateginį ir metinį veiklos planą. Aktuali informacija skelbiama įstaigos internetinėje svetainėje [www.ldziburelis.lt](http://www.ldziburelis.lt/).

 2021 m. veiklos įsivertinimo duomenimis, Įstaigoje sukurta aplinka tenkina fizinius, protinius, emocinius ir dvasinius vaikų poreikius, atitinka jų amžių, ugdymo priemonės atliepia vaikų ugdymo(si) poreikius ir skatina jų ugdymą(si), vaikų darbai panaudoti tikslingai ugdymo procese ir kuriant ugdomąją aplinką.

 Vertinant tikslų ir uždavinių įgyvendinimo kokybę, galima daryti išvadą, kad įstaigoje gerai organizuota pedagogų veikla, sutelktas darbui nepedagoginis personalas užtikrino teigiamą įstaigos funkcionavimą 2021 metais. Sumaniai ir taupiai naudojami turimi ištekliai, atnaujinami įrenginiai, darbo ir ugdymo priemonės, baldai, vykdomi patalpų remonto darbai. Įstaigos veikla planingai ir nuosekliai vertinama ir analizuojama.

 2021 metų veiklos planas parengtas kokybiškai, suformuluoti tikslai ir uždaviniai buvo įgyvendinti.

**IV. STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės** | **Silpnybės** |
| 1. Kvalifikuotas, kūrybingas, ilgametę darbo patirtį turintis kolektyvas | 1. Silpnėjanti darbuotojų motyvacija dėl amžiaus |
| 2. Ugdymas vykdomas kryptingai, tikslingai, atsižvelgiant į vaiko poreikius, Įstaigos prioritetus, parengtą Ikimokyklinio ugdymo programą, Bendrąją priešmokyklinio ugdymo programą ir neformaliojo vaikų švietimo programas | 2. Vaikų skaičiaus mažėjimas |
| 3. Teikiama švietimo pagalba vaikams, turintiems kalbėjimo ir regėjimo sutrikimų, kitų specialiųjų ugdymosi poreikių |  |
| 4. Tikslingai panaudojamos mokinio krepšelio, aplinkos, specialiosios lėšos, 1,2% finansinė parama |  |
| **Galimybės** | **Grėsmės** |
| 1. Tikslingas darbuotojų profesinis tobulėjimas | 1. Blogėjanti pastato būklė |
| 2. Stabili teisinė bazė | 2. Augančios paslaugų kainos |
| 3. Paieška naujų darbo metodų ir būdų |   |
| 4. Įstaigos įvaizdžio stiprinimas |  |

**V. VIZIJA IR MISIJA**

 Įstaigos vizija – ikimokyklinio ugdymo įstaiga, kurioje dirba kompetentingi, nuolat tobulėjantys specialistai, sudarantys tinkamas sąlygas, laiduojančias psichinį ir fizinį vaiko saugumą, ugdantys dorą, atsakingą, kūrybingą, laisvą ir sveiką asmenybę.

 Įstaigos misija – teikti kokybiškas švietimo paslaugas, atitinkančias nuolat kintančias visuomenės reikmes, tenkinti ugdymo(-si) poreikius pagal ikimokyklinio ir priešmokyklinio ugdymo programas, sudaryti lygias ugdymo(-si) galimybes ir sąlygas įvairių poreikių ir gebėjimų vaikams, racionaliai, taupiai ir tikslingai naudoti įstaigai skirtus išteklius.

**1.6. Įstaigos veiklos rezultatai (**veiklos tikslai, uždaviniai ir priemonės, rezultato vertinimo kriterijai ir pasiekti rezultatai):

|  |
| --- |
| 1. Tikslas – užtikrinti kokybišką ikimokyklinį ir priešmokyklinį ugdymą |
| * 1. Uždavinys – organizuoti veiklas ir renginius, skatinančius vaiko kūrybingumo ir saviraiškos ugdymą(si)
 |
| Priemonės | Rezultato vertinimo kriterijai | Pasiekti rezultatai |
| 1.1.1. Vykdyti l.-d. „Žiburėlis“ Ikimokyklinio ugdymo programą | Lavės vaikų gebėjimai, siekiant aukštesnio pažangos ir pasiekimų žingsnio. Tinkamai pasirengs ugdymui(si) priešmokyklinėje grupėje  | Vadovaujantis šia programa įstaigoje buvo ugdoma 117 vaikų 8 ikimokyklinio ugdymo grupėse. Ugdytiniai siekė aukštesnio pažangos ir pasiekimų žingsnio 18 ugdymosi sričių, dalyvavo įvairiuose renginiuose, šventėse, projektuose, piešinių konkursuose. Į priešmokyklinę grupę išvyko 38 vaikai  |
| 1.1.2. Vykdyti Bendrąją priešmokyklinio ugdymo ir ugdymosi programą | Ugdysis vaikų kompetencijos. Tinkamai pasirengs mokyklai | 39 vaikai baigė Bendrąją priešmokyklinio ugdymo ir ugdymosi programą ir išvyko į mokyklą. Nuo 2021 m. rugsėjo 1 d. dviejose priešmokyklinio ugdymo grupėse pagal šią programą ugdomi 38 vaikai, kurie dalyvauja įvairiuose renginiuose, projektuose, konkursuose |
| 1.1.3. Vykdyti neformaliojo vaikų švietimo programą „Bendravimo įgūdžių tobulinimas valstybine kalba“ | Priešmokyklinės grupės vaikai įgis reikiamų lietuvių kalbos gebėjimų, tinkamai pasirengs mokyklai  | Programa taikyta 39 priešmokyklinio amžiaus vaikams. Žaisdami liaudies žaidimus, dainuodami, šokdami ratelius, klausydamiesi audio ir video įrašų lietuvių kalba, vaikai įgijo pirmuosius bendravimo įgūdžius ir valstybinės kalbos gebėjimus, pasirengė pirmiesiems žingsniams mokykloje  |
| 1.1.4. Įstaigos funkcionavimą užtikrinančių ir veiklą reglamentuojančių dokumentų parengimas bei atnaujinimas | Parengti ir/ar atnaujinti duomenų analize paremtus įstaigos veiklos planavimą ir valdymą reglamentuojančius dokumentus | Parengtas 2021 m. Įstaigos veiklos planas, patvirtintas direktoriaus 2021-01-25 d. Įsakymu Nr.V-9.Parengtas Įstaigos 2022-2024 m. strateginis planas, patvirtintas direktoriaus 2021-11-09 d. įsakymu Nr. V-103.2020-2021 m. m. Vidaus „giluminio“ audito išvados ir rekomendacijos aptartos 2021-05-27 d. Mokytojų tarybos posėdyje, protokolo Nr. V4-1.2021-2022 m. m. Vidaus „plačiojo“ audito išvados aptartos 2021-12-21 d. Mokytojų tarybos posėdyje, protokolo Nr. V4-4. Parengtos 2021 m lėšų panaudojimo sąmatos.Parengti 3 tvarkos aprašai: Vidaus kontrolės aprašas, patvirtintas 2021-04-01 direktoriaus įsakymu Nr. V-46. Darbuotojų saugios psichosocialinės darbo aplinkos įgyvendinimo ir kontrolės tvarka, patvirtinta 2021-09-01 direktoriaus įsakymu Nr.V-74. Profesinės rizikos šalinimo ir mažinimo priemonių planas, patvirtintas 2021-09-01. Atnaujintas Mokytojų ir pagalbos mokiniui specialistų atestacijos komisijos darbo reglamentas, patvirtintas 2021-12-15 direktoriaus įsakymu Nr. V-113 |
| 1.1.5. Organizuoti metodinę veiklą | 1. Parengtas metodinių seminarų įstaigoje planas, numatyti pranešėjai.2. Parengtas metodinės tarybos posėdžių planas, numatyta aktuali veikla  | 1. Organizuoti 3 metodiniai seminarai, kurių metu parodyta 14 atvirų veiklų (virtualiai),parengti 8 pranešimai (virtualiai).Pedagogine patirtimi pasidalino 90 proc. mokytojų2. Organizuoti 3 Metodinės tarybos, 4 Mokytojų tarybos posėdžiai. Dalyvavo 85 proc. mokytojų  |
| 1.1.6. Organizuoti tradicines ir netradicines šventes, darbelių parodėles  | Parengtas švenčių planas, numatyti atsakingi kiekvienos šventės organizatoriai  | 1. Pravesta po 5 kalendorines, po 6 tradicines šventes kiekvienoje grupėje; pravestos 3 muzikinės pramogos grupėse; suorganizuotos 3 tėvų ir vaikų darbelių parodėlės (rudens, žiemos ir pavasario temomis)  |
| 1.1.7. Vykdyti projektinę veiklą  | Sudarytos kūrybinės darbo grupės projektams įstaigoje vykdyti  | 1. Įstaigos mokytojų suorganizuotos 2 respublikinės virtualios vaikų kūrybinių darbelių parodos.2. Suorganizuotos 2 kūrybinės-teminės savaitės įstaigoje, paminėta diena be patyčių. 3. Įstaigos mokytojai dalyvavo 12 tarptautinių, 37 respublikiniuose, 5 mieste organizuotuose projektuose ir parodose.4. Suorganizuota virtuali mokytojų parengtų STEAM priemonių paroda |
| 1.1.8. Tobulinti pedagogų kvalifikaciją | Parengta mokytojų kvalifikacijos tobulinimo programa orientuota į STEAM metodikos taikymą, sveikos gyvensenos ugdymą ir informacinių technologijų įvaldymą | 1. 100 proc. įstaigos mokytojų kėlė savo kvalifikaciją. Per metus išklausė 2580 val. seminarų medžiagos. Vidutiniškai kiekvienas mokytojas išklausė 103 val.. (Per 2020 m. –58 val.).2. 100 proc. mokytojų išklausė mokymų programą „Besimokančių darželių tinklas“ . (72 val.). Šių mokymų seminarai buvo orientuoti į STEAM metodikos įsisavinimą |
| 1.1.9. Vykdyti mokytojų atestaciją pagal 2021-2023 m. Mokytojų atestacijos programą | Programoje numatyti 2 mokytojai kels savo kvalifikacinę kategoriją | 1. Organizuoti 3 Mokytojų atestacijos komisijos posėdžiai.2. Per 2021 m. atestuoti 2 mokytojai mokytojo metodininko kvalifikacinei kategorijai |
| * 1. Uždavinys – organizuoti veiklas ir renginius, ugdančius vaiko sveikos gyvensenos suvokimą, sveikatos stiprinimą
 |
| Priemonės | Rezultato vertinimo kriterijai | Pasiekti rezultatai |
| * + 1. Vykdyti sveikos gyvensenos ugdymo neformaliojo vaikų švietimo programas „Auk sveikas, mažyli“ (ikimokyklinis amžius) ir „Sveikatos ABC“ (priešmokyklinis amžius)
 | Parengtas sveikos gyvensenos ugdymo planas, numatytos veiklos, šventės, pramogos  | Vadovaujantis neformaliojo vaikų švietimo ikimokyklinio amžiaus sveikos gyvensenos ugdymo programa, įstaigoje ugdėsi 117 vaikų, kurie dalyvavo sporto pramogose (6), sporto šventėse (2), kūrybinėje sveikos gyvensenos ugdymo savaitėje. Vadovaujantis neformaliojo vaikų švietimo priešmokyklinio amžiaus sveikos gyvensenos ugdymo programa, įstaigoje ugdėsi 39 vaikai, kurie dalyvavo sporto pramogose (2), sporto šventėse (2), sveikatos valandėlėse (2), kūrybinėje sveikos gyvensenos ugdymo savaitėje. įgijo gebėjimų sveikos gyvensenos ugdymo kompetencijoje ir išvyko į mokyklą |
| 1.2.2. Vykdyti neformaliojo vaikų švietimo regos profilaktikos ir korekcijos programą „Sveikos akys – laimingas vaikas“ | VGK parengtas vaikų, turinčių regėjimo sutrikimų, sąrašas | Programa taikyta 13 vaikų. Per I pusmetį 9 vaikams regėjimo aštrumas pagerėjo, 4 – išliko nepakitęs. Per II pusmetį iš 12 vaikų 5 – pagerėjo, 5 – išliko nepakitęs. 2 vaikai turi žvairumą, kuris išliko nepakitęs |
| 1.2.3. Organizuoti renginius, skatinančius vaikų sveikos gyvensenos ugdymą, tenkinant prigimtinį judėjimo poreikį | Parengtas sveikos gyvensenos renginių planas | 1. Pravestos 2 sporto šventės (žiemos ir vasaros); suorganizuotos 8 sporto pramogos; pravestos 7 sveikatos valandėlės. 2. Vykdoma individuali laikysenos ir plokščiapėdystės profilaktika ir korekcija (pagal poreikį).3. Kiekviena grupė 2 kartus savaitėje vykdo aktyvias fizines veiklas sporto salėje  |
| 1.2.4. Vykdyti sveikos gyvensenos ugdymo projektinę veiklą įstaigoje, mieste, respublikoje | 1. Sudaryta sveikos gyvensenos ugdymo kūrybinė grupė „Sveikuoliai“.2. Sveikos gyvensenos ugdymo renginiai numatyti 2021 m. veiklos plane. | 1. Gegužės mėnesį įstaigoje pravesta sveikos gyvensenos ugdymo kūrybinė-teminė savaitė „Tegyvuoja sportas, sveikata ir šypsena!“. 2. 4 grupėse buvo įgyvendinami sveikos gyvensenos ugdymo projektai. 3. Neformaliojo švietimo mokytojai dalyvavo 8 respublikiniuose, 3 tarptautiniuose projektuose, 1 mieste VSC organizuotame projekte „Judriausias darželis“ |
| 1.2.5. Vykdyti bendradarbiavimą su socialiniais partneriais | Parengtos 3 bendradarbiavimo sutartys su Klaipėdos ikimokyklinėmis ugdymo įstaigomis | 1. Organizuotos 2 virtualios vaikų kūrybinių darbų parodos.2. Pasidalinta 2 Įstaigos mokytojų atvirų veiklų video įrašais, 2 pranešimais Power Point programoje su l.-d. „Du gaideliai“, „Pakalnutė“. 3. Su KPŠKC bendradarbiavimas vykdytas lankant seminarus |
| 1.2.6. Užtikrinti COVID-19 ligos prevencijos priemones | Parengti tvarkų aprašai dėl COVID-19 ligos valdymo, paskirti atsakingi asmenys įsigytas pakankamas priemonių kiekis | Sudaryti ir direktoriaus įsakymais patvirtinti atsakingi asmenys, planai, tvarkos ir instrukcijos, padėjusios valdyti COVID-19 ligos plitimą: ekstremalių situacijų prevencijos priemonių tvarka, 2021-01-04 Nr. V-2;darbuotojų vakcinavimo sąrašai: 2021-02-05 Nr. V-12; 2021-03-05 Nr. V-31; 2021-04-19 Nr. V-50; profilaktiškai tiriamų asmenų tyrimo atlikimo planas 2021-02-05 Nr. V-12A, (koreguojamas kas mėnesį);tikslinių ir profilaktinių tyrimų dėl COVID-19 ligos organizavimo darbuotojų sąrašai 2021-03-30 Nr. V-43 (koreguojami kas mėnesį).Įsigyta įvairių dezifekavimo priemonių (paviršių valymui ir rankoms) už 180 Eur. Atlikus 2 patikrinimus dėl paviršių aplinkos testavimo, Įstaigoje COVID-19 virusų nerasta |
|  1.3. Uždavinys – gerinti ugdomąją aplinką |
| Priemonės | Rezultato vertinimo kriterijai | Pasiekti rezultatai |
| 1.3.1. Tikslingai panaudoti 1,2% paramą | Atnaujintos Įstaigos erdvės | Įsigyta lauko žaidimų įranga (1500,00 Eur).Prie grupės remonto pridėta 400,00 Eur |
| 1.3.2. Aprūpinti įstaigą informacinėmis technologijomis | Grupės, specialistų kabinetai aprūpinti reikiamomis technologinėmis priemonėmis | Visos grupės ir specialistų kabinetai aprūpinti nešiojamais kompiuteriais. Nupirktas 1 nešiojamas kompiuteris (457,00 Eur) į lietuvių kalbos kabinetą. Įsigyta išmanioji lenta (1998,92 Eur) į priešmokyklinę „Voveraičių“ grupę. Iš PŠKC gauti 2 kompiuteriai (1086,58 Eur) ir 2 laminavimo aparatai (129,48 Eur). Iš SB lėšų įsigytas 1 dauginimo aparatas (250,00 Eur) |
| 1.3.3. Gerinti įstaigos estetiką ir materialinę bazę | Grupės, specialistų kabinetai, sporto ir muzikos salės papildyti reikiamu inventoriumi, ugdymo priemonėmis, žaidimais  | Iš MK lėšų įsigyta baldų edukacinėms erdvėms grupėse (644,00 Eur), edukacinių, ugdomųjų žaidimų, knygučių, sporto inventoriaus, muzikos instrumentų (1160,00 Eur). Iš SB lėšų įsigytos 3 įmontuojamos spintos grupių rūbinėse (1230,00 Eur), lauko suoliukas (340,00 Eur), higienos priemonių (2060,00 Eur)  |
| 1.3.4. Atnaujinti lauko įrenginius, užtikrinti jų saugumą  | Žaidimų aikštelės papildytos nauju, saugiu inventoriumi | Iš SB lėšų įsigyti 2 nameliai-pavėsinės (1958,00 Eur) |
|  1.3.5. Atnaujinti įstaigos ugdomąsias ir bendro naudojimo erdves | Numatytas 1 grupės remontas | Iš SB lėšų atliktas 1 grupės remontas (3100,00 Eur) |

1.7. Kitų metų veiklos prioritetai, tikslai ar kryptys.

Įstaigos bendruomenė sekantiems metams susitarė dėl šio prioriteto įgyvendinimo – duomenų analize ir įsivertinimu pagrįstos švietimo turinio ir vadybos kokybės užtikrinimas, kuriant savivaldos, socialinės partnerystės ir vadovų lyderystės darną.

Tikslas – vykdyti inovatyvų, į kiekvieno vaiko amžių, poreikius ir pažangą orientuotą ugdymą.

Uždaviniai:

1. Taikyti inovatyvius ir patyriminius ugdymo(si) būdus ir metodus
2. Užtikrinti dokumentų, reglamentuojančių įstaigos veiklos planavimą ir valdymą, kokybę.
3. Gerinti vaiko ugdymo(si) sąlygas atnaujinant ir modernizuojant edukacines erdves.

**2022 METŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |
| --- |
| 1. **Tikslas –** vykdyti inovatyvų, į kiekvieno vaiko amžių, poreikius ir pažangą orientuotą ugdymą
 |
| * 1. **Uždavinys –** taikyti inovatyvius ir patyriminius ugdymo(si) būdus ir metodus
 |
| **Priemonė** | **Rezultato vertinimo kriterijai** | **Atsakingi, vykdytojai** | **Laikas** | **Pasiekti rezultatai** |
| 1.1.1. Organizuoti metodinius seminarus įstaigoje | Parengtas metodinių seminarų planas | Atviros veiklos: K. Syčiova,N. JemeljanenkoPranešimai:T. Prolisko,J. Goldfeld,V. Bulbenkova | 2022-03-29 metodinis seminaras „Pilietiškumo ugdymas Įstaigoje“ | 100 proc. mokytojų dalyvaus viename iš seminarų, parengdamas pranešimą arba organizuodamas parodomąją veiklą. Metodine veikla pasidalins 100 proc. mokytojų |
| Atviros veiklos:T. OzerskajaN. Dolinina,N. Mileiko,L. VišniakovaPranešimai:N. Potapova,L. Matvijenko,O. Michno,V. Česonienė,J. Popova, V. Borodina | 2022-05-24 metodinis seminaras „Sveikos gyvensenos ugdymo aktualijos Įstaigoje“ |
| Atviros veiklos:A. Žučkova,L. Boguslavskaja,T. LapickajaPranešimai:J. Abramova,N. Derevianko,T. Prončenko,L. Sitiajeva | 2022-11-22 „STEAM ir patyriminio ugdymo metodikų taikymas veiklose“ |
| 1.1.2. Organizuoti metodinės tarybos posėdžius | Parengtas metodinės tarybos posėdžių planas. Numatyta aktualią renginių tematika, veikla, atsakingi asmenys, vykdymo laikas. Sudarytos darbo grupes renginiams, šventėms vykdyti. Numatyta aktuali metodinė veikla kitiems metams | Metodinė taryba | 2022-02-08;2022-04-05;2022-09-06;2022-11-08; | 100 proc. suorganizuoti veiklos plane numatyti renginiai, kūrybinės savaitės, metodiniai seminarai |
| 1.1.3. Organizuoti mokytojų tarybos posėdžius | Parengtas Mokytojų tarybos posėdžių grafikas.  | Direktorė Tamara Čiulanova, Įstaigos mokytojaiL. PovilonienėL. Povilonienė„STEAM, STREAM ir patyriminio ugdymo metodikų taikymo efektyvumas mokytojų darbe“ | 2022-03-31;2022-05-30 „Sveikos gyvensenos ugdymo efektyvumas Įstaigoje“2022-12-20; | 1. 90 proc. mokytojų plėtos profesines, specialiąsias kompetencijas. 2. 100 proc. mokytojų teiks ataskaitas apie vaikų ugdymosi pasiekimus. 3. 90 proc. mokytojų aptars įstaigos vidaus pedagoginio įsivertinimo rezultatus. |
| 1.1.2. Organizuoti renginius, šventes, lavinančius vaikų kūrybiškumą ir saviraišką | Parengtas tradicinių ir netradicinių renginių planas, numatyti atsakingi vykdytojai | T. Lapickaja, V. Borodina | 01-07 „Betliejaus žvaigždė“ | 100 proc. mokytojų dalyvaus renginių organizavime |
| T. Lapickaja, gr. mokytojos | 01-14 „Iki pasimatymo, miela eglute!“ |
| N. Derevianko, K. Syčiova,T. Lapickaja | 02-15 „Su gimtadieniu, Lietuva!” |
| T. Prolisko,T. Prončenko,A. Žučkova,T. Ozerskaja | 02-28 „Žiema, žiema, bėk iš kiemo!“ |
| J. Goldfeld,N. Derevianko,T. Lapickaja | 03-10 „Lietuva, aš tau trispalvę puokštę dovanoju!“ |
| A. Žučkova,J. Goldfeld | 03-21 „Žeme, visada būk tokia graži!” |
| T. Prolisko,K. Syčiova,L. Sitiajeva,A. Žučkova | 04-17 „Jau Velykų mes sulaukėm“ |
| N. Jemeljanenko,N. Dolinina,J. Abramova, | 04-29 „Su gimtadieniu, mielas darželi!” |
| N. Potapova,T. Lapickaja,J. Popova,N. Mileiko | 05-13 „Šeimos diena“ |
| T. Lapickaja,V. Borodina | 06-01 „Sveika, vasara!”(vaikų gynimo diena) |
| T. Lapickaja,N. Potapova,K. Syčiova | 09-01 „Mes ir vėl susitikom!” (žinių diena) |
| L. Višniakova,V. Borodina,T. Ozerskaja | 10-06 „Sudie, paukšteliai!“ |
| N. Dolinina,L. Sitiajeva,L. Boguslavskaja | 11-12 mėn. „Padėkime paukšteliams žiemoti“ |
| T. Lapickaja, vyresniųjų ir priešmok. grupių mokytojos | 12 mėn. „Naujametinio stebuklo belaukiant“ |
| 1.1.3. Organizuoti renginius, skatinančius vaikų sveikos gyvensenos suvokimą | Parengtas sveikos gyvensenos ugdymo renginių planas | N. Potapova,K. Syčiova,T. Prončenko,T. Prolisko | 01 mėn. Žiemos sporto šventė „Šalčio mes nebijom!“ | 100 proc. mokytojų dalyvauja sveikos gyvensenos ugdymo programoje |
| O. Michno,L. Matvijenko,V. Česonienė | 03-18 „Aš tarp draugų“ (diena be patyčių) |
| N. Potapova,J. Abramova,N. Jemeljanenko,N. Dolinina | 05-20 Vasaros sporto šventė „ Linksmieji startai“ |
| N. Potapova,K. Syčiova,J. Abramova | 09-15 „Jeigu nori būti sveikas – taip daryk!“ (sveikos gyvensenos ugdymo diena) |
| N. Potapova,gr. mokytojos | Organizuoti sporto pramogas |
| N. Potapova,gr. mokytojos | Organizuoti sveikatos valandėles |
| N. Potapova,gr. mokytojos | Vykdyti plokščiapėdystės ir laikysenos profilaktiką |
| N. Potapova,gr. mokytojos | Organizuoti sporto pramogas su tėvais (pagal galimybę) |
| 1.1.4. Organizuoti projektinę veiklą | 2022 m. numatyta projektinė veikla Įstaigoje | N. Potapova,gr. mokytojos | Dalyvauti respublikiniame LTOK projekte „Mažųjų žaidynės“ | 100 proc. mokytojų dalyvauja projektinėje veikloje |
| N. Potapova, V. Snetkova | Dalyvauti Klaipėdos VSC projekte „Judriausias darželis“ |
| K. Syčiova,N. Derevianko,N. Jemeljanenko,T. Prončenko,T. Prolisko | 05 mėn. 9 -13 d. kūrybinė teminė savaitė, skirta Klaipėdos 770 metų jubiliejui „Miestas, kuriame aš augu“ |
| N. Potapova,K. Syčiova,L. Sitiajeva,A. Žučkova | 05 mėn. 16-20 d. sveikos gyvensenos ugdymo savaitė „Aš linksmai sportuoju gimtajame mieste“ |
| N. Mileiko,J. Popova,L. Boguslavskaja | 10 mėn. 10-14 d. kūrybinė teminė savaitė „Saugaus elgesio ABC“ |
| Įstaigos mokytojai 2 k. metuose | Dalyvauti mieste, respublikoje organizuojamuose projektuose, parodose, konkursuose |
| 1.1.5. Vykdyti bendradarbiavimą su socialiniais partneriais | Parengtos bendradarbiavimo sutartys su socialiniais partneriais | L. Povilonienė,Įstaigos mokytojai, l.-d. „Du gaideliai“ ir „Pakalnutė“ mokytojai | Vykdyti sveikos gyvensenos ugdymo projektą „Mums linksma kartu“ | 50 proc. mokytojų dalyvaus organizuodami renginius |
| 1.1.6. Tobulinti mokytojų kvalifikaciją | Parengta mokytojų kvalifikacijos programa  | Visi Įstaigos mokytojai | Iki 2022 m. gruodžio 31 d. | 100 proc. mokytojų tobulins kvalifikaciją STREAM mokymuose, patyriminio ir įtraukiojo ugdymo seminaruose |
| 1.1.7. Vykdyti mokytojų atestaciją pagal 2022-2024 m. atestacijos programą | Parengta 2023-2025 m. Mokytojų atestacijos programa | Numatyti programoje mokytojai | Iki 2022 gruodžio 20 d. | Šiais metais nenumatyta nei vieno mokytojo atestacija |
| * 1. **Uždavinys** – užtikrinti dokumentų, reglamentuojančių įstaigos veiklos planavimą ir valdymą, kokybę
 |
| **Priemonė** | **Rezultato vertinimo kriterijai** | **Atsakingi, vykdytojai** | **Laikas** | **Pasiekti rezultatai** |
| 1.2.1. Parengti įstaigos veiklą reglamentuojančius dokumentus | 1. Parengtas strateginis planas 2023-2025 metams.2. Parengtas metinės veiklos planas 2023 metams. | 1. T. Čiulanova, darbo grupė2. L. Povilonienė, darbo grupė | 1. 2022 m. spalis2. 2022 m. gruodis | 1. 70 proc. Įstaigos darbuotojų dalyvauja strateginio plano rengime2. 100 proc. mokytojų dalyvauja metinio plano rengime |
| 1.2.2. Atlikti Įstaigos 2021-2022 m. m. vidinį įsivertinimą | 1. Atliktas Įstaigos „Giluminis“ įsivertinimas. 2. Atliktas Įstaigos „Platusis“ įsivertinimas | VAK grupė:L.Povilonienė,N. Derevianko,J. Abramova,K. Syčiova | 1. Iki 2022-05-31.2. Iki 2022-12-15 | 1. 100 proc. mokytojų dalyvaus giluminiame įstaigos įsivertinime.2. 100 proc. mokytojų dalyvaus plačiajame įstaigos įsivertinime  |
| 1.2.3. Parengti/koreguoti tvarkas, reglamentus, pareigybių aprašus, kitus, įvairias įstaigos veiklos sritis reglamentuojančius dokumentus | Pagal poreikį | Direktorė T. Čiulanova, direkt. pavad. ugdymui L. Povilonienė, direkt. pavaduotoja O. Sutyrina, specialistė E. Razmienė | Numatytu laiku | 90 proc. atnaujinti dokumentai  |
| 1.2.4. Parengti grupių veiklos ilgalaikius, savaitinius planus, meninio ugdymo mokytojo, neformaliojo švietimo mokytojų, specialistų planus | Kokybiškai parengti grupių veiklos planai, specialistų, neformaliojo švietimo mokytojų darbo planai | Ikimokyklinio ir priešmokyklinio ugdymo grupių mokytojai, specialistai, neformaliojo švietimo mokytojai | Iki 2022-01-31Iki 2022-09-20 | 1. 100 proc. mokytojai ir specialistai rengia planus.2. Parengtos grupių veiklos ataskaitos, specialistų ataskaitos |
| 1.2.5. Vykdyti ikimokyklinio ir priešmokyklinio amžiaus vaikų pasiekimų ir pažangos vertinimą | 1. Parengti vaikų pasiekimų ir pažangos vertinimai ikimokyklinėse grupėse, specialistų ataskaitos. 2. Parengtos priešmokyklinių grupių vaikų rekomendacijos mokyklai | Ikimokyklinio ir priešmokyklinio ugdymo grupių mokytojai, specialistai, neformaliojo švietimo mokytojai | Iki 2022-05-31 ir iki 2022-10-01Iki 2022-05-31 | 1. 100 proc. įstaigos pedagoginių darbuotojų atlieka vaikų pasiekimų ir pažangos vertinimą 2 kartus per mokslo metus. |
| 1.2.6. Atlikti Įstaigos veiklos kokybės vertinimą | Parengtas veiklos kokybės vertinimo aprašas | Darbo grupė | Iki 2022 m. birželio mėn. | 1. Parengtos veiklos kokybės vertinimo išvados. 2. Numatytos priemonės veiklos kokybei gerinti |
| * 1. **Uždavinys** – gerinti vaiko ugdymo(si) sąlygas atnaujinant ir modernizuojant edukacines erdves
 |
| **Priemonė** | **Rezultato vertinimo kriterijai** | **Atsakingi, vykdytojai** | **Laikas** | **Pasiekti rezultatai** |
| 1.3.1. Tikslingai panaudoti mokinio krepšelio (toliau MK) lėšas | Parengtas MK lėšų paskirstymo planas 2022 m. | L. Povilonienė, | Iki 2022 m. gruodžio 31 d. | 1. Įsigyta baldų į grupes už 1500 Eur.2. Įsigyta ugdymo priemonių, žaislų, kanceliarinių prekių už 1500 Eur |
| 1.3.2. Tikslingai panaudoti 1,2% paramą | Parengtas 1,2% gaunamos paramos lėšų paskirstymo planas | O. Sutyrina | Iki 2022 m. gruodžio 31 d. | Įsigyta prekių pagal numatytą planą |
| 1.3.3. Modernizuoti įstaigą | Aprūpinti grupes, kabinetus reikiama kompiuterine technika | L. Povilonienė | Iki 2022 m. gruodžio 31 d. | Įsigyta interaktyvi lenta už 2100 Eur į priešmokyklinę „Saulučių“ gr. |
| 1.3.4.Atnaujinti įstaigos ugdomąsias erdves, bendro naudojimo erdves | Numatytos savivaldybės biudžeto lėšos remontui  | O. Sutyrina | Iki 2022 m. gruodžio 31 d. | Suremontuotos 1 grupės patalpos |
| 1.3.5.Lauko įrenginių saugumo užtikrinimas  | Numatytos savivaldybės biudžeto lėšos lauko įrenginiams | O. Sutyrina,L. Povilonienė | Iki 2022 m. gruodžio 31 d. | Įsigyti 2 įrenginiai į lauko žaidimų aikšteles |

1. Įstaigos tarybos posėdžiai

|  |  |  |  |
| --- | --- | --- | --- |
| Eil. Nr. | Priemonės pavadinimas | Vykdymo terminas | Atsakingas asmuo arba vykdytojas |
| 1. | 2021 m metinės veiklos ataskaitos aptarimas, pasiektų rezultatų, vykdant užduotis, įvertinimas.2022 m. Viešųjų pirkimų plano aptarimas.Pritarimas 2022 m. įstaigos darbuotojų atostogų grafikui.1,2% paramos gavimo organizavimas | 2022 sausis | Įstaigos tarybos pirmininkė V. Borodina,T. Čiulanova, 1,2% paramos paskirstymo grupė |
| 2. | Vaikų sąrašo ir tėvų apklausos dėl lankymo vasaros laikotarpiu aptarimas.Darbų vasaros metu numatymas | 2022 kovas | Įstaigos tarybos pirmininkė V. Borodina, O. Sutyrina |
| 3. | Pritarimas muzikos ir fizinio lavinimo salių užimtumui 2021-2022 m. m. Ugdytinių sąrašo, turinčių kalbos ir kalbėjimo, regėjimo sutrikimų, tvirtinimas | 2022 rugsėjis | Įstaigos tarybos pirmininkė V. Borodina, T. Čiulanova |
| 4. | Įstaigos veiklą reglamentuojančių dokumentų kokybės aptarimas:Pritarimas 2023-2025 metų perspektyvinei mokytojų atestacijos programai;2023 metų įstaigos tarybos posėdžių plano numatymas;2023 metų įstaigos veiklos plano aptarimas | 2022 gruodis | Įstaigos tarybos pirmininkė V. Borodina, T. Čiulanova,L. Povilonienė |

3. Administracijos posėdžiai

|  |  |  |  |
| --- | --- | --- | --- |
| Eil. Nr. | Priemonės pavadinimas | Vykdymo terminas | Atsakingas asmuo arba vykdytojas |
| 1. | Lėšų, gaunamų už ugdymo paslaugas, paskirstymas ugdymo ir ūkinėms reikmėms. | 2022 sausis | direktorė T. Čiulanova, O Sutyrina |
| 2. | Tėvų apklausa dėl vaikų įstaigos lankymo vasaros metu. Vaikų sąrašo parengimas. | 2022 vasaris | direktorė T. Čiulanova, gr. mokytojos |
| 3. | Gautos 1,2% paramos paskirstymas | 2022 balandis | direktorė T. Čiulanova,1,2% paramos paskirstymo grupė  |
| 4. | Grupių komplektavimas naujiems mokslo metams. | 2022 gegužė | direktorė T. Čiulanova,L. Povilonienė |
| 5. | Pasirengimas naujiems mokslo metams:sutarčių sudarymas su ugdytinių tėvais,grupių komplektavimas, darbuotojų vardinių, etatinių sąrašų sudarymas ir tarnybinių atlyginimų koeficientų nustatymas. | 2022 rugsėjis | direktorė T. Čiulanova, E. Razmienė |
| 6. | Priešgaisrinės, civilinės ir darbo saugos dokumentų svarstymas, instruktažo pravedimas.Įstaigos darbuotojų medicininės apžiūros organizavimas.Inventorizacijos atlikimo numatymas, dokumentų parengimas | 2022 spalis | direktorė T. Čiulanova,O. Sutyrina,V. Snetkova, E. Razmienė |
| 7. | Viešųjų pirkimų dokumentų analizavimas, pasirengimas vešiesiems pirkimams | 2022 lapkritis | direktorė T. Čiulanova, O. Sutyrina |
| 8.  | 2021 m. veiklos plano užduočių įvykdymas, 2022 m. prioritetų nustatymas.Įstaigos vaikų sergamumo ataskaitos svarstymas | 2022 gruodis | direktorė T. Čiulanova, L. Povilonienė, V. Snetkova |

**VI. laukiamas rezultatas**

6. Įgyvendinus uždavinius, bus pasiekti kokybiniai įstaigos darbo (ugdymo proceso organizavimo ) pokyčiai:

16.1.užtikrintas kokybiškas, į kompetencijas ir į vaiko daromą pažangą orientuotas, individualizuotas ir diferencijuotas ugdymas,

6.2. pasiektas sistemingas, kompleksinis sveikos gyvensenos ugdymo procesas,

6.3. ugdysis pedagogų kompetencijos, visapusiškai gerės ugdymo kokybė,

6.4. įdiegtos metodinės naujovės, sukaupta metodinė medžiaga,

6.5. užtikrintas efektyvus įstaigos valdymas,

6.6. kokybiškai įgyvendintas įstaigos metinis veiklos planas.

**VII. BAIGIAMOSIOS NUOSTATOS**

7.1. už plano vykdymą bus atsiskaitoma įstaigos savivaldos institucijoms.

7.2. programos įgyvendinimą koordinuos direktoriaus pavaduotoja ugdymui ir direktoriaus pavaduotoja.

7.3. Priežiūrą vykdys direktorius.

 2022 metų veiklos plano

1 priedas

**KLAIPĖDOS LOPŠELIS-DARŽELIS „ŽIBURĖLIS”**

**žalingų įpročių prevencijos priemonių pLANAS 2022 metaI**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Vykdymo terminas | Atsakingas asmuo | Atsiskaitymo forma |
| 1. | Medžiagos apie žalingų įpročių prevenciją ir žalingų įpročių poveikį žmogaus sveikatai kaupimas | 2022 metai | Grupių mokytojos | Įstaigos metodiniame kabinete, grupėse |
| 2. | Organizuoti paskaitas, pranešimus, diskusijas, teikti informaciją stenduose apie smurto atvejus vaikų atžvilgiu | 2022 metai | L. Povilonienė, grupių mokytojos | Tėvų susirinkimuose |
| 3. | Sveikatos valandėlės vaikams apie medikamentų, cheminių valymo priemonių panaudojimo galimybes | 2022 metai | N. Potapova, grupių mokytojos | Savaitės planuose, metodinės tarybos posėdžiuose |
| 4. | Saugaus eismo valandėlės apie saugumą kelyje, buityje, elgesį su nepažįstamaisiais | 2022 metai | N. Potapova, grupių mokytojos | Savaitės planuose, metodinės tarybos posėdžiuose |
| 5. | Dienos prieš smurtą ir patyčias „Aš tarp draugų“ organizavimas | 2022 kovas | O. Michno, V. Česonienė,L. Matvijenko | Savaitės planuose, metodinės tarybos posėdžiuose |
| 6. | Vaikų žinių patikrinimas apie žalingus įpročius ir saugumą | 2022 gegužė | L. Povilonienė,N. Potapova | Metodinės tarybos posėdžiuose |

2022 metų veiklos plano

2 priedas

**KLAIPĖDOS LOPŠELIS-DARŽELIS „ŽIBURĖLIS”**

**KVALIFIKACIJOS TOBULINIMO PROGRAMA**

**2022 METAI**

|  |  |  |  |  |
| --- | --- | --- | --- | --- |
| Eil. Nr. | Kvalifikacijos tobulinimo programos pavadinimas | Tiekėjas | Numatomų valandų skaičius | Dalyvaujančių pedagogų skaičius |
| 1. | Besimokančių darželių tinklas | Ugdymo meistrai | 72 | 25 |
| 2. | STEAM ir STREAM metodikos taikymas ikimokyklinio ugdymo įstaigoje | KPŠKC | 40 | 25 |
| 3. | Įtraukusis ugdymas | pagal galimybes ir poreikį | 12 | 8 |
| 4. | Sveikos gyvensenos ugdymas | pagal galimybes ir poreikį | 6 | 5 |
| 5. | Patyriminis ugdymas ikimokyklinio ugdymo įstaigoje | pagal galimybes ir poreikį | 12 | 15 |